شبرا (قبطى: ϭⲱⲡⲣⲟ |ʃopro|, معناها: عزبه او قريه) هيا حى من اكبر احياء القاهره فى عدد السكان و موجود فى شمال القاهره, و كان فى الاصل ضاحيه عملها محمد على باشا مؤسس مصر الحديثه سنة 1809. فى القرن 13 كان مكان بتغمره ماية النيل ، لما ظهر فى التقسيم الإدارى لأحياء القاهره كان بيتكون من جزيرة بدران و كوبرى شبرا، عد سكانه فى الوقت ده كان 1091. فى السبعينيات من القرن الماضى كان حى شبرا بقى زحمه لدرجه كبيره جدا و استمرت معاناة سكان حى شبرا سنين مع الزحام و صعوبه المواصلات حتى اتمد ليه فى التسعينيات خط مترو الانفاق و اتلغى خط الترام من شارع شبرا و اتعاد التخطيط للشوارع و اللى ساعد على تخفيف الزحمه و كان داه متزامن الخروج السكانى منه اللى خلى الهدوء يرجع ليه, بيتميز حى شبرا بتركيبه سكانيه خاصه بتمتزج فيها العادات و التقاليد بين العيل المسلمه و المسيحيه فى منطقه بتعتبر من اهم مراكز التجمع للمسيحيين بالقاهره.